கேள்வி: ப. சு. இராமன் என்பது என்ன?
பதில்: பட்டாபி சுந்தர இராமன் (P. S. Raman)(பிறப்பு: நவம்பர் 7, 1960) என்பவர் ஒரு இந்திய மூத்த வழக்கறிஞரும், தமிழ்நாடு மாநில அரசுத் தலைமை வழக்குரைஞர் ஆவார். இவர் முன்னாள் அரசு தலைமை வழக்கறிஞரும் திராவிட முன்னேற்றக் கழகம் அரசியல்வாதியுமான வி. பி. இராமன் இளைய மகன் ஆவார்.
கேள்வி: ப. சு. இராமன் - ஆரம்பகால வாழ்க்கை என்பது என்ன?
பதில்: பட்டாபி சுந்தர இராமன் 1960 நவம்பர் 7 அன்று பிறந்தார். இவரின் தந்தை வழக்கறிஞர் வி. பி. இராமன் ஆவார், வி. பி. இராமன் 1977 முதல் 1979 வரை தமிழகத்தின் அரசு தலைமை வழக்கறிஞராக பணியாற்றினார். பி. எஸ். இராமனின் அண்ணன் பிரபல நடிகரான மோகன் ராமன் ஆவார். சுந்தர இராமன் தனது பள்ளிப்படிப்பை சென்னை வித்யா மந்திரில் முடித்து, சென்னை இலயோலாக் கல்லூரி, சென்னை வணிவியலில் பட்டம் பெற்றார். பின்னர் இராமன் டாக்டர் அம்பேத்கர் அரசு சட்டக் கல்லூரி, சென்னை சட்டம் மயின்று பட்டம் பெற்றார்.
கேள்வி: ப. சு. இராமன் - தொழில் என்பது என்ன?
பதில்: இராமன் 1985 இல் ஒரு வழக்கறிஞராக தொழில் செய்யத் தொடங்கினார் மற்றும் 1991 இல் தனது தந்தையின் மரணத்திற்கு பிறகு இராமன் அண்ட் அசோசியேட்ஸ் என்ற சட்ட நிறுவனத்தை நிறுவினார். இராமன் சென்னை உயர் நீதிமன்றம் இந்திய உச்ச நீதிமன்றம் வழக்கறிஞர் பயிற்சியை மேற்கொண்டார். 2004 செப்டம்பரில், மெட்ராஸ் உயர்நீதிமன்றத்தின் மூத்த வழக்கறிஞராக பணியமர்ந்தார். தமிழக அரசின் கூடுதல் தலைமை வழக்கறிஞராக இருந்த ஆர் முத்துசாமி பதவி விலகியதையடுத்து, 2006 சூன் 11 அன்று, ஆர். முத்துக்குமாரசாமிக்கு பதிலாக ராமன் கூடுதல் வழக்கறிஞராக நியமிக்கப்பட்டார். தமிழக அரசின் தலைமை வழக்கறிஞராக இருந்த ஜி. மாசிலாமணி பதவி விலகியதையடுத்து, ராமன் 2009 சூலை 29 அன்று தமிழ்நாட்டின் அரசு தலைமை வழக்கறிஞராக ஆனார்.